CELEX: 62016TN0032
Language: el
Date: 2016-01-25 00:00:00
Title: Υπόθεση T-32/16: Προσφυγή της 25ης Ιανουαρίου 2016 — Τσεχική Δημοκρατία κατά Επιτροπής

14.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 98/57
            
         Προσφυγή της 25ης Ιανουαρίου 2016 — Τσεχική Δημοκρατία κατά Επιτροπής
   (Υπόθεση T-32/16)
   (2016/C 098/73)
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Τσεχική Δημοκρατία (εκπρόσωποι: M. Smolek και J. Vláčil)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την εκτελεστική απόφαση (ΕΕ) 2015/2098 της Επιτροπής, της 13ης Νοεμβρίου 2015, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), στο μέτρο που αποκλείει δαπάνες συνολικού ύψους 584 299,25 ευρώ που πραγματοποιήθηκαν από την Τσεχική Δημοκρατία,
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της η προσφεύγουσα προβάλλει δύο λόγους.
   
               1.
            
            
               Με τον πρώτο λόγο προβάλλεται παράβαση του άρθρου 52, παράγραφος 1, του κανονισμού (ΕΕ) 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής.
               
                           —
                        
                        
                           Η Επιτροπή αποφάσισε να αποκλείσει τις δαπάνες από τη χρηματοδότηση της ΕΕ παρότι δεν είχε παραβιαστεί το δίκαιο της ΕΕ ούτε το εθνικό δίκαιο. Κακώς θεώρησε ότι για την εφαρμογή χαμηλότερου ανώτατου ορίου ηλικίας για την ενίσχυση πρόωρης συνταξιοδοτήσεως ήταν αναγκαία η μεταβολή του προγράμματος αγροτικής αναπτύξεως υπό την έννοια του άρθρου 19 του κανονισμού (ΕΚ) 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης.
                        
                     
         
               2.
            
            
               Η προσφεύγουσα προβάλλει επικουρικώς, για την περίπτωση που απορριφθεί ο πρώτος λόγος, έναν δεύτερο λόγο ακυρώσεως, ο οποίος στηρίζεται σε παράβαση του άρθρου 52, παράγραφος 2, του κανονισμού 1306/2013.
               
                           —
                        
                        
                           Ακόμη και αν η εφαρμογή χαμηλότερου ανώτατου ορίου ηλικίας για την ενίσχυση πρόωρης συνταξιοδοτήσεως χωρίς μεταβολή του προγράμματος αγροτικής αναπτύξεως αποτελούσε παραβίαση του κανονισμού 1698/2005 (πράγμα που δεν ισχύει) ήταν πλημμελής η εκτίμηση που έκανε η Επιτροπή για τη σημασία της παραβιάσεως αυτής και την οικονομική ζημία σε βάρος της Ευρωπαϊκής Ένωσης. Η σημασία τυχόν παραβιάσεως ήταν ελάχιστη και δεν υπήρξε οικονομική ζημία σε βάρος της Ευρωπαϊκής Ένωσης.